

Centar za zastupanje demokratske kulture (ACDC) iz Severne Mitrovica poziva sve mlade pravnike da se prijave na

|  |
| --- |
| Program stažiranja za mlade pravnike u pravosudnim institucijama |

Cilj ovog programa je da se omogući veće učešće mladih pravnika kako bi stekli nova znanja I veštine u pravosudnim institucijama. Mladim pravnicima biće omogućeno da se bliže upoznaju sa radom državnih institucija u cilju podsticanja mogućnosti zapošljavanja pripadnika nacionalnih manjina u državnoj upravi. Ovaj program predviđa izbor do deset (10) kandidata koji će stažirati tri (3) meseca u pravosudnim institucijama i advokatskim kancelarijama.

**Kandidati treba da ispunjavaju sledeće uslove:**

* Stečeno visoko obrazovanje iz naučne oblasti pravne nauke ili naučne odnosno stručne oblasti u okviru obrazovno-naučnog polja društveno-humanističkih nauka na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama u trajanju od najmanje 4 godine ili da su studenti završne godine na studijama drugog stepena, odnosno na 4. godini osnovnih studija iz naučne oblasti pravne nauke ili naučne odnosno stručne oblasti u okviru obrazovno-naučnog polja društveno-humanističkih nauka;
* Da imaju aktivno znanje srpskog ili albanskog jezika;
* Da su državljani Kosova;
* Da su visoko motivisani, komunikativni, kreativni i profesionalni u odnosu prema radu.

**Prijava:**

* Prijavni formular - zainteresovani kandidati treba da popune prijavni formular objavljen na veb stranici **www.acdc-kosovo.org** .

 Uz prijavni formular potrebno je priložiti:

* CV u EuroPass formatu;
* Fotokopiju diplome ili uverenja o stečenom visokom obrazovanju iz naučne oblasti pravne nauke ili naučne odnosno stručne oblasti u okviru obrazovno-naučnog polja društveno-humanističkih nauka na studijama drugog stepena (diplomske akademske studije – master, specijalističke akademske studije, specijalističke strukovne studije), odnosno na osnovnim studijama u trajanju od najmanje 4 godine, ili fotokopiju uverenja o stečenom visokom obrazovanju na studijama drugog stepena, odnosno na osnovnim studijama u trajanju od najmanje 4 godine iz naučne oblasti pravne nauke ili naučne odnosno stručne oblasti u okviru obrazovno-naučnog polja društveno-humanističkih nauka (za kandidate koju su stekli diplomu, odnosno završili fakultet);
* Fotokopiju potvrde ili uverenja o upisanoj završnoj godini studija drugog stepena iz naučne oblasti pravne nauke ili naučne odnosno stručne oblasti u okviru obrazovno naučnog polja društveno-humanističkih nauka (diplomske akademske studije – master, specijalističke akademske studije, specijalističke strukovne studije), odnosno upisanoj 4 godini osnovnih studija iz naučne oblasti pravne nauke ili naučne odnosno stručne oblasti u okviru obrazovno-naučnog polja društveno-humanističkih nauka (za kandidate koju su još uvek studenti);
* Lična karta (skenirana u elektronskoj verziji, odštampana ukoliko predajete u kancelariji);

Navedenu dokumentaciju:

* poslati na email: **office@acdc-kosovo.org**, sa nazivom mejla: “Prijava za stažiranje 2022. i ime aplikanta” ili
* predati u kancelariji Centra za zastupanje demokratske kulture (ACDC) , ulica Čika Jovina 3, TC North City, 1.sprat (svakog radnog dana od 10-14 casova) u zapečaćenoj koverti sa naznakom - „Program stažiranja za mlade pravnike” najkasnije do 21. marta 2022. godine u 23:59 casova.

|  |
| --- |
| Konkurs je otvoren od 07.03. i završava se 21. marta 2022. godine u 23:59 časova |

Nepotpune, neodgovarajuće i neblagovremeno poslate prijave i dokumentacija uz prijave neće biti razmatrane. Izbor kandidata koji ispune formalne uslove vršiće se na osnovu dostavljenih prijava i razgovora sa kandidatima. Vreme i mesto održavanja razgovora biće saopšteno samo onim kandidatima koji uđu u uži izbor. Izabrani kandidati će potpisati ugovore sa Centrom za zastupanje demokratske kulture (ACDC) u kojima će biti definisana njihova prava i obaveze. Svi izabrani stažisti će dobijati mesečnu nadoknadu. Posebno se ohrabruju kandidati ženskog pola i pripadnici marginalizovanih grupa da se prijave na konkurs.

Sve dodatne informacije u vezi sa Programom stažiranja možete dobiti putem elektronske pošte: **office@acdc-kosovo.org****.**